УНИВЕРЗИТЕТ У БЕОГРАДУ

ФИЛОЗОФСКИ ФАКУЛТЕТ

Одељење за педагогију и андрагогију

01/3 бр:

Београд, 20.04.2018.

**НАСТАВНО-НАУЧНОМ ВЕЋУ ФИЛОЗОФСКОГ ФАКУЛТЕТА**

Одељење за педагогију и андрагогију Филозофског факултета Универзитета у Београду се на седници Већа одржаној 19. априла 2018. године сагласило са предлогом Катедре за андрагогију да се, због потребе наставе, редовном професору др Снежани Медић, продужи радни однос за још две школске године.

Услови за продужење радног односа утврђени критеријумима из Закона о високом образовању, Статутом Универзитета у Београду и Ближим критеријумима Националног савета за високо образовање, испуњени су у целини. Достављамо податке који то потврђују:

* Постоји позитиван предлог Одељења за педагогију и андрагогију од 19. априла 2018. године
* Предлаже се продужење за две школске године (2018/19. и 2019/20.)
* Проф. др Снежана Медић је 2001. године изабрана у звање редовног професора за ужу научну област Андрагогија, за предмет Породична андрагогија, који има статус обавезног предмета у студијском програму. Поред овог предмета, проф. др Снежана Медић је професор и за следеће предмете који имају статус обавезних предмета у студијском програму: Социјална андрагогија и Образовање старих.
* Проф. др Снежана Медић је од 1977. до 1981. године радила на Дефектолошком факултету Универзитета у Београду, а од 1981. и даље ради на Филозофском факултету Универзитета у Београду
* Након стицања звања редовног професора, проф. др Снежана Медић је остварила задовољавајуће резултате у научном раду (Образац о испуњености услова за продужетак радног односа редовном професору) и у развоју научнонаставног подмлатка на факултету (на Одељењу је запослен један наставник изабран у звање за исту ужу научну област/предмете који може да покрије наставу)
* У последњих десет године имала је једног сарадника за предмете (Зорица Милошевић)
* Програми основних (3 обавезна предмета и 1 изборни предмет), мастер (2 изборна предмета) и докторских студија (2 изборна прeдмета) не би могли бити у потпуности реализовани без њеног учешћа. Проф. др Снежана Медић је била управник Одељења за педагогију и андрагогију, шеф Катедра за андрагогију, Управник Института за педагогију и андрагогију, члан Већа научних области друштвено-хуманистичких наука Универзитета у Београду. Тренутно је члан: Кандидационе комисије, Статутарне комисије, Кадровске комисије Филозофског факултета, председник Научног већа Института за педагогију и андрагогију. Проф. др Снежана Медић руководи програмима за развој компетенција младих универзитетских наставника на Филозофском факултету и Београдском универзитету (РАКУН, „TRAIN“, „ReFEEHS“). Од 2015. Номиновани представник Републике Србије у Отвореном методу координације (механизам ЕУ) у области образовања одраслих. Изузетно је ангажована на развоју програма за целоживотно учење из области андрагогије. У најбољем интересу нашег Универзитета је да професор др Снежана Медић буде и даље ангажована како би се на најбољи начин искористило њено искуство и компетенције.

Молимо вас да утврдите предлог за продужење радног односа и доставите га Сенату Универзитета на одлучивање.

УПРАВНИК ОДЕЉЕЊА

ЗА ПЕДАГОГИЈУ И АНДРАГОГИЈУ

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Проф. др Драгана Павловић-Бренеселовић